Crown for Christmas

***Crown for Christmas*** er en amerikansk romantisk komedie fra 2015. Hovedrollene spilles av Danica McKellar og Rupert Penry-Jones. Filmen hadde premiere på Hallmark Channel i november 2015.

## Handling

Alison «Allie» Evans (spilt av Danica McKellar) er en amerikansk hotell-ansatt som fikk sparken for ikke å ha gjort klart hotell-rommet til en viktig gjest i tide. En hotellgjests tjener, Fergus (spilt av Pavel Douglas) overhører dette og ansetter Allie som guvernante i Winshire. Men når Allie aksepterer og reiser dit, oppdager hun at Fergus sin arbeidsgiver viser seg å være enkemannen Kong Maximillian (spilt av Rupert Penry-Jones) og at datteren hans er prinsesse Theodora (spilt av Ellie Botterill) som har blitt rampete etter at moren hennes døde.

Men Allie kommer godt overens med prinsessen, og Allie bygger på erfaringene hun fikk ved å alene oppdra sin yngre bror og søster etter at hennes egne foreldre døde. Når hun ikke er opptatt med å ta vare på prinsessen, blir Allie venn med de andre ansatte. I mellomtiden blir kong Maximillian presset av kansler Riggs (spilt av Colin McFarlane) til å forlove seg med Lady Celia. Theodora har noen innvendinger mot dette, fordi hun tror Allie vil passe bedre som kjæresten hans. Til en sosial sammenkomst blir Allie også invitert, til stor misunnelse og irritasjon for Lady Celia - og til hennes og Max sin forferdelse, er gifteringen hennes forsvunnet.

Det viser seg snart at prinsesse Theodora hadde stjålet en ring fra sin fremtidige stemor, Lady Celia, som et opprørsk trekk. Allie konfronterer henne med tyveriet, og forstår de dypere årsakene bak Theodoras oppførsel. Men Allie innser at den unge prinsessen oppfører seg på denne måten på grunn av sin uløste sorg over morens dødsfall, og hun frykter at farens forlovelse med Lady Celia vil føre til ytterligere følelsesmessig tap. Med tålmodighet og vennlighet hjelper Allie den unge prinsessen med å forstå sine egne følelser, og oppmuntrer henne til å returnere ringen og be om unnskyldning. Noe som sakte mykner Theodoras hjerte, og styrker båndet hennes med Allie.

I løpet av denne tiden blir kong Maximillian stadig mer imponert over Allies milde innflytelse over datteren sin. Han ser hvordan Allie klarer å bryte gjennom Theodoras tøffe ytre og få frem hennes sårbare, lekne side. Denne forbindelsen forsterker også Max sine romantiske følelser for Allie, ettersom han blir stadig mer betatt av hennes varme og og jordnære ånd. Til tross for sin voksende hengivenhet for kongen, er Allie svært bevisst på den sosiale kløften mellom dem. Lady Celia, som merker kongens interesse for Allie, blir stadig mer kald og avvisende, og gjør det klart at Allie - som en tidligere tjenestepike - egentlig ikke hører hjemme i deres verden.

Allie begynner å vurdere å forlate slottet, bekymret for at hennes tilstedeværelse kan forårsake spenning og påvirke Max sin forlovelse med Celia negativt. I mellomtiden sliter kong Max også med sin plikt overfor landet sitt, og det arrangerte ekteskapet med Lady Celia, som handler mer om politisk allianse enn ekte kjærlighet. Men når julaften nærmer seg, innser kongen at han ikke kan benekte følelsene sine for Allie. I et privat øyeblikk betror han seg til henne om presset han står overfor, og hvordan Allie har brakt lys og glede tilbake i livet hans. Noe som får Max til å stille spørsmål ved hva han egentlig ønsker for fremtiden.

Kvelden for det kongelige juleballet tar Max en viktig avgjørelse. Han avbryter offentlig forlovelsen sin med Lady Celia, og velger i stedet å leve et liv med Allie. Publikum er sjokkerte, men Theodora stråler av glede etter å ha sett forbindelsen mellom faren sin og Allie. I et romantisk og inderlig øyeblikk erklærer Max sin kjærlighet til Allie foran alle gjestene, og velger dermed kjærlighet fremfor plikt. En dypt rørt Allie aksepterer straks frieriet hans, og historien avsluttes med at den lille familien – Max, Allie og Theodora – omfavner sitt nye familiebånd samtidig som de feirer jul sammen.

## Skuespillere
* Danica McKellar som Allie Evans
* Rupert Penry-Jones som kong Maximillian
* Ellie Botterill som prinsesse Theodora
* Deborah Moore som Mrs. Hinden
* Cristian Bota som Carter
* Alexandra Evans som grevinne Celia
* Pavel Douglas som Fergus
* Amy Marston som Miss Wick
* Colin McFarlane som kansler Riggs
* Emma Sutton som Mrs. Claiborne

## Referanser


## Eksterne lenker
*